
Lietuvos Respublikos Seimas


RYTINIO POSĖDŽIO PROTOKOLAS

2023-09-21  Nr. SPP-304
Vilnius


Posėdžio pirmininkė – Seimo Pirmininkė V. Čmilytė-Nielsen.


10.01 val. 
Vilniaus geto likvidavimo 80-ųjų metinių paminėjimas

Minėjime dalyvavo: Ministrė Pirmininkė I. Šimonytė, Vyriausybės nariai, Pirmasis atkurtos nepriklausomos Lietuvos valstybės vadovas V. Landsbergis, Lietuvos Respublikoje reziduojantys užsienio šalių ambasadoriai, Lenkijos Respublikos Senato Pirmininko pavaduotojas M. Kamiński, Pasaulinio Holokausto atminimo centro pirmininkas D. Dayan, Jad Vašem muziejaus direktorė R. Budd Caplan, Lietuvos žydų bendruomenės pirmininkė F. Kukliansky, Lietuvos žydų bendruomenių atstovai, kiti svečiai. 

Tylos minute pagerbtos Lietuvos žydų genocido, visos Holokausto aukos.

Toliau posėdžiui pirmininkavo Seimo Pirmininko pavaduotojas P. Saudargas.

Kalbą pasakė Seimo Pirmininkė Viktorija Čmilytė-Nielsen.
Seimo Pirmininkė Viktorija Čmilytė-Nielsen perskaitė Europos Parlamento pirmininkės Robertos Metsolos laišką.
Kalbą pasakė Izraelio Kneseto Pirmininkas Amir Ohana (vaizdo įrašas). 
Lenkijos Respublikos Senato Pirmininko pavaduotojas Michał Kamiński perskaitė Lenkijos Respublikos Senato Pirmininko Tomaszo Grodzkio kalbą. 

Toliau posėdžiui pirmininkavo Seimo Pirmininkė V. Čmilytė-Nielsen.

Kalbas pasakė: 
Lietuvos žydų bendruomenės pirmininkė Faina Kukliansky; 
Pasaulinio Holokausto atminimo centro pirmininkas Dani Dayan; 
Vilniuje gimęs ir Holokaustą išgyvenęs žydų kilmės dailininkas ir rašytojas Samuelis Bakas (vaizdo įrašas); 
Pasaulio tautų teisuolės, 1926–1927 m. Seimo narės Stefanijos Paliulytės-Ladygienės anūkė, Seimo narė Liudvika Pociūnienė; 
Istorikas, Klaipėdos universiteto Baltijos regiono istorijos ir archeologijos instituto mokslo darbuotojas ir mokslinės monografijos „Atminties miškas. Paneriai istorijoje, kultūroje ir politikoje“ autorius dr. Zigmas Vitkus; 
Visuomenininkė, Šiaulių apskrities žydų bendruomenės narė Vanesa Ražinskytė; 
Lietuvos Nepriklausomybės Akto signataras, ilgametis Seimo narys, Tarpparlamentinių ryšių su Izraelio Valstybe grupės pirmininkas, Valstybinio Vilniaus Gaono žydų muziejaus steigėjas Emanuelis Zingeris. 

Posėdžio pirmininkė padėkojo visiems minėjimo dalyviams ir paskelbė minėjimą baigtą. 

Posėdžio pirmininkė paskelbė 3 min. techninę pertrauką. 


PERTRAUKA
(11.33–11.35 val.)


Užsiregistravo 105 Seimo nariai (11.35 val.)


11.36 val.
SVARSTYTA. Seimo seniūnų sueigos patikslinta 2023 m. rugsėjo 21 d. (ketvirtadienio) posėdžių darbotvarkė.
Pranešėja – Seimo Pirmininkė V. Čmilytė-Nielsen. 

Kalbėjo Seimo nariai: R. Tamašunienė (siūlė išbraukti iš darbotvarkės projektą Nr. XIVP-2957 ir lydimuosius projektus), K. Vilkauskas (Lietuvos socialdemokratų partijos frakcijos vardu siūlė išbraukti iš darbotvarkės projektą Nr. XIVP-2957 ir lydimuosius projektus), V. Ąžuolas (Lietuvos valstiečių ir žaliųjų sąjungos frakcijos vardu siūlė išbraukti iš darbotvarkės projektą Nr. XIVP-1104(2), V. Bakas (dėl projekto Nr. XIVP-2957 ir lydimųjų projektų bloko), V. Mitalas (Laisvės frakcijos vardu siūlė išbraukti iš darbotvarkės projektus Nr. XIVP-3079 ir Nr. XIVP-3080), R. Lopata (perskaitė Seimo Tarpparlamentinių ryšių su Armėnijos Respublika grupės narių pareiškimą), E. Zingeris (prašė rezoliucijos projektą Nr. XIVP-3095(2) perkelti į vakarinio posėdžio darbotvarkę). 

Balsuota dėl pasiūlymo išbraukti iš darbotvarkės projektą Nr. XIVP-2957 ir lydimuosius projektus: už – 58, prieš – 52, susilaikė 11. Nepritarta. Užsiregistravo 122 Seimo nariai (11.42 val.).

Balsuota dėl pasiūlymo išbraukti iš darbotvarkės projektą Nr. XIVP-1141(2): už – 42, prieš – 60, susilaikė 15. Nepritarta. Užsiregistravo 117 Seimo narių (11.43 val.).

Balsuota dėl pasiūlymo išbraukti iš darbotvarkės projektus Nr. XIVP-3079 ir Nr. XIVP-3080: už – 38, prieš – 50, susilaikė 21. Nepritarta. Užsiregistravo 109 Seimo nariai (11.44 val.).

Pasiūlymui perkelti rezoliucijos projektą Nr. XIVP-3095(2) iš rytinės darbotvarkės į vakarinę darbotvarkę pritarta bendru sutarimu.

NUTARTA. Patvirtinti Seimo 2023 m. rugsėjo 21 d. (ketvirtadienio) posėdžių darbotvarkę. Balsavimo rezultatai: už – 70, prieš – 4, susilaikė 40. Užsiregistravo 116 Seimo narių (11.45 val.).


11.45 val. 
SVARSTYTA: 
1. Policijos įstatymo Nr. VIII-2048 1, 2, 6, 7, 10, 16, 17, 18, 19, 27, 29, 30 straipsnių ir priedo pakeitimo ir Įstatymo papildymo 61 straipsniu įstatymo projektas Nr. XIVP-2957. 
2. Viešojo saugumo tarnybos įstatymo Nr. X-813 pripažinimo netekusiu galios įstatymo projektas Nr. XIVP-2958. 
3. Administracinių nusižengimų kodekso 589 straipsnio pakeitimo įstatymo projektas Nr. XIVP-2959. 
4. Bausmių vykdymo kodekso 73 straipsnio pakeitimo įstatymo projektas Nr. XIVP-2960. 
5. Įstatymo „Dėl Europos Sąjungos valstybių narių sprendimų baudžiamosiose bylose tarpusavio pripažinimo ir vykdymo“ Nr. XII-1322 12, 13, 14, 55, 58 ir 87 straipsnių pakeitimo įstatymo projektas Nr. XIVP-2961. 
6. Karinės jėgos naudojimo statuto 2 ir 13 straipsnių pakeitimo įstatymo projektas Nr. XIVP-2962. 
7. Karo padėties įstatymo Nr. VIII-1721 2, 8, 11 ir 12 straipsnių pakeitimo įstatymo projektas Nr. XIVP-2963. 
8. Karo prievolės įstatymo Nr. I-1593 26 straipsnio pakeitimo įstatymo projektas Nr. XIVP-2964. 
9. Krašto apsaugos sistemos organizavimo ir karo tarnybos įstatymo Nr. VIII-723 3, 14 ir 18 straipsnių pakeitimo įstatymo projektas Nr. XIVP-2965. 
10. Krizių valdymo ir civilinės saugos įstatymo Nr. VIII-971 16 ir 35 straipsnių pakeitimo įstatymo projektas Nr. XIVP-2966. 
11. Nacionalinio saugumo pagrindų įstatymo Nr. VIII-49 priedėlio pakeitimo įstatymo projektas Nr. XIVP-2967. 
12. Saugiųjų dokumentų ir saugiųjų dokumentų blankų gamybos įstatymo Nr. IX-1601 6 straipsnio pakeitimo įstatymo projektas Nr. XIVP-2968. 
13. Suėmimo vykdymo įstatymo Nr. I-1175 26 straipsnio pakeitimo įstatymo projektas Nr. XIVP-2969. 
14. Vidaus tarnybos statuto 4, 25 straipsnių ir priedo pakeitimo įstatymo projektas Nr. XIVP-2970. 
15. Įstatymo „Dėl Lietuvos Respublikos Vyriausybės ir Norvegijos Karalystės Vyriausybės susitarimo dėl nuosprendžių baudžiamosiose bylose, kuriais paskirtos laisvės atėmimo bausmės ar su laisvės atėmimu susijusios priemonės, pripažinimo ir vykdymo ratifikavimo“ Nr. XII-800 2 straipsnio pakeitimo įstatymo projektas Nr. XIVP-2971 (teikėjai – Vyriausybė / vidaus reikalų ministrė A. Bilotaitė) (pateikimas). 

Dėl posėdžio vedimo tvarkos kalbėjo Seimo narys A. Vyšniauskas (Tėvynės sąjungos-Lietuvos krikščionių demokratų frakcijos vardu prašė daryti pusės valandos pertrauką).

NUTARTA. Daryti pusės valandos pertrauką. Balsavimo rezultatai: už – 62, prieš – 44, susilaikė 7. Užsiregistravo 113 Seimo narių (11.46 val.).

Dėl posėdžio vedimo tvarkos kalbėjo Seimo nariai: R. Žemaitaitis, P. Saudargas. 

Posėdžio pirmininkė pranešė, kad apsvarsčius klausimus bus balsuojama iki 12.30 val. 


11.48 val.
SVARSTYTA. Gyvūnų gerovės ir apsaugos įstatymo Nr. VIII-500 2, 10, 12 ir 17 straipsnių pakeitimo įstatymo projektas Nr. XIVP-1104(2) (teikėjai – A. Gedvilienė / 26 Seimo nariai) (priėmimas). 

1–5 straipsniai priimti bendru sutarimu.

Dėl balsavimo motyvų dėl viso įstatymo projekto kalbėjo Seimo nariai: I. Pakarklytė, V. Ąžuolas, V. Valkiūnas, A. Veryga, M. Ošmianskienė, A. Gedvilienė, M. Danielė, V. Pranckietis. 

Posėdžio pirmininkė paskelbė balsavimą dėl šio įstatymo priėmimo.

NUTARTA. Priimti Gyvūnų gerovės ir apsaugos įstatymo Nr. VIII-500 2, 10, 12 ir 17 straipsnių pakeitimo įstatymą. Balsavimo rezultatai: už – 68, prieš – 25, susilaikė 15. Užsiregistravo 108 Seimo nariai (12.05 val.). 

Replikavo Ministrė Pirmininkė I. Šimonytė, Seimo nariai: V. Semeška, V. Ąžuolas, K. Mažeika, A. Butkevičius, A. Širinskienė, P. Gražulis, T. V. Raskevičius. 


12.06 val.
SVARSTYTA. Laukinės gyvūnijos įstatymo Nr. VIII-498 8 ir 24 straipsnių pakeitimo įstatymo projektas Nr. XIVP-1105(2) (teikėjai – A. Gedvilienė / 26 Seimo nariai) (priėmimas). 

1–3 straipsniai priimti bendru sutarimu.

Dėl balsavimo motyvų dėl viso įstatymo projekto kalbėjo Seimo nariai: T. Tomilinas, V. Valkiūnas, V. Pranckietis. 

Posėdžio pirmininkė paskelbė balsavimą dėl šio įstatymo priėmimo.

NUTARTA. Priimti Laukinės gyvūnijos įstatymo Nr. VIII-498 8 ir 24 straipsnių pakeitimo įstatymą. Balsavimo rezultatai: už – 69, prieš – 2, susilaikė 8. Užsiregistravo 80 Seimo narių (12.13 val.). 


12.14 val. 
SVARSTYTA. Saugomų gyvūnų, augalų ir grybų rūšių įstatymo Nr. VIII-499 102 straipsnio pakeitimo įstatymo projektas Nr. XIVP-3090 (teikėja – A. Gedvilienė) (pateikimas). 
Pranešėja – Seimo narė A. Gedvilienė. 

Klausė Seimo narys A. Skardžius.
Kalbėjo Seimo narys A. Vyšniauskas. 

NUTARTA: 
1. Pritarti šiam projektui po pateikimo ir pradėti jo svarstymo procedūrą. Balsavimo rezultatai: už – 72, prieš – 6, susilaikė 11. Užsiregistravo 89 Seimo nariai (12.16 val.). 
2. Paskirti Aplinkos apsaugos komitetą pagrindiniu komitetu šiam projektui svarstyti. Pritarta bendru sutarimu. 
3. Paskirti šio projekto preliminarią svarstymo Seimo posėdyje datą – 2023-10-17. Pritarta bendru sutarimu.


Toliau posėdžiui pirmininkavo Seimo Pirmininko pirmasis pavaduotojas J. Razma. 


12.17 val. 
SVARSTYTA: 
1. Policijos įstatymo Nr. VIII-2048 1, 2, 6, 7, 10, 16, 17, 18, 19, 27, 29, 30 straipsnių ir priedo pakeitimo ir Įstatymo papildymo 61 straipsniu įstatymo projektas Nr. XIVP-2957. 
2. Viešojo saugumo tarnybos įstatymo Nr. X-813 pripažinimo netekusiu galios įstatymo projektas Nr. XIVP-2958. 
3. Administracinių nusižengimų kodekso 589 straipsnio pakeitimo įstatymo projektas Nr. XIVP-2959. 
4. Bausmių vykdymo kodekso 73 straipsnio pakeitimo įstatymo projektas Nr. XIVP-2960. 
5. Įstatymo „Dėl Europos Sąjungos valstybių narių sprendimų baudžiamosiose bylose tarpusavio pripažinimo ir vykdymo“ Nr. XII-1322 12, 13, 14, 55, 58 ir 87 straipsnių pakeitimo įstatymo projektas Nr. XIVP-2961. 
6. Karinės jėgos naudojimo statuto 2 ir 13 straipsnių pakeitimo įstatymo projektas Nr. XIVP-2962. 
7. Karo padėties įstatymo Nr. VIII-1721 2, 8, 11 ir 12 straipsnių pakeitimo įstatymo projektas Nr. XIVP-2963. 
8. Karo prievolės įstatymo Nr. I-1593 26 straipsnio pakeitimo įstatymo projektas Nr. XIVP-2964. 
9. Krašto apsaugos sistemos organizavimo ir karo tarnybos įstatymo Nr. VIII-723 3, 14 ir 18 straipsnių pakeitimo įstatymo projektas Nr. XIVP-2965. 
10. Krizių valdymo ir civilinės saugos įstatymo Nr. VIII-971 16 ir 35 straipsnių pakeitimo įstatymo projektas Nr. XIVP-2966. 
11. Nacionalinio saugumo pagrindų įstatymo Nr. VIII-49 priedėlio pakeitimo įstatymo projektas Nr. XIVP-2967. 
12. Saugiųjų dokumentų ir saugiųjų dokumentų blankų gamybos įstatymo Nr. IX-1601 6 straipsnio pakeitimo įstatymo projektas Nr. XIVP-2968. 
13. Suėmimo vykdymo įstatymo Nr. I-1175 26 straipsnio pakeitimo įstatymo projektas Nr. XIVP-2969. 
14. Vidaus tarnybos statuto 4, 25 straipsnių ir priedo pakeitimo įstatymo projektas Nr. XIVP-2970. 
15. Įstatymo „Dėl Lietuvos Respublikos Vyriausybės ir Norvegijos Karalystės Vyriausybės susitarimo dėl nuosprendžių baudžiamosiose bylose, kuriais paskirtos laisvės atėmimo bausmės ar su laisvės atėmimu susijusios priemonės, pripažinimo ir vykdymo ratifikavimo“ Nr. XII-800 2 straipsnio pakeitimo įstatymo projektas Nr. XIVP-2971 (teikėjai – Vyriausybė / vidaus reikalų ministrė A. Bilotaitė) (pateikimo tęsinys). 
Pranešėja – vidaus reikalų ministrė A. Bilotaitė. 

Posėdžio pirmininkas pratęsė balsavimo intervalą iki 13.00 val. ir pranešė, kad Vyriausybės valandai skirtas pusvalandis bus šiek tiek vėliau, o projektą Nr. XIVP-3047ES reikės nukelti į vakarinį posėdį. 

Klausė Seimo nariai: L. Nagienė, A. Butkevičius, V. Bakas, S. Skvernelis, V. Valkiūnas, A. Skardžius, A. Širinskienė, A. Veryga, O. Leiputė. 

Dėl balsavimo motyvų kalbėjo Seimo nariai: A. Anušauskas, D. Gaižauskas. 

Balsuota, ar pritarti šiam 15 įstatymų projektų paketui po pateikimo: už – 54, prieš – 47, susilaikė 6. Pritarta. Užsiregistravo 107 Seimo nariai (12.51 val.). 

Replikavo ir dėl posėdžio vedimo tvarkos kalbėjo Seimo nariai: V. Bakas (Demokratų frakcijos „Vardan Lietuvos“ vardu prašė perbalsuoti), V. Targamadzė (prašė perbalsuoti), V. Pranckietis. 

Balsuota dėl pasiūlymo paskirti Teisės ir teisėtvarkos komitetą pagrindiniu komitetu ir Nacionalinio saugumo ir gynybos komitetą papildomu komitetu šiems projektams svarstyti: už – 62, prieš – 23, susilaikė 2. Pritarta. Užsiregistravo 91 Seimo narys (12.53 val.).

NUTARTA: 
1. Pritarti šiems projektams po pateikimo ir pradėti jų svarstymo procedūrą. 
2. Paskirti Teisės ir teisėtvarkos komitetą pagrindiniu komitetu šiems projektams svarstyti. 
3. Paskirti Nacionalinio saugumo ir gynybos komitetą papildomu komitetu šiems projektams svarstyti. 
4. Paskirti šių projektų preliminarią svarstymo Seimo posėdyje datą – 2023-12-05. Balsavimo rezultatai: už – 61, prieš – 44, susilaikė 3. Užsiregistravo 108 Seimo nariai (12.55 val.).


12.55 val.
SVARSTYTA. Švietimo įstatymo Nr. I-1489 28, 37, 42, 43, 44, 66 ir 67 straipsnių pakeitimo įstatymo projektas Nr. XIVP-2759(2) (teikėjai – Vyriausybė / švietimo, mokslo ir sporto ministras) (priėmimo tęsinys). 

Posėdžio pirmininkas paskelbė balsavimą dėl šio įstatymo priėmimo.

Užsiregistravo 63 Seimo nariai (12.55 val.)

NUTARTA. Atidėti balsavimą dėl šio įstatymo priėmimo, nes nėra reikiamo Seimo narių skaičiaus.

Replikavo ir dėl posėdžio vedimo tvarkos kalbėjo Seimo nariai: P. Gražulis, V. Aleknaitė-Abramikienė (kreipėsi į Tarpparlamentinių ryšių su Austrijos Respublika grupės narius), V. Bakas, D. Gaižauskas, M. Puidokas, A. Gedvilas. 

Kalbėjo Ministrė Pirmininkė I. Šimonytė. 


13.04 val.
Vyriausybės valanda 

Seimo posėdyje dalyvavo Vyriausybės nariai:
Ministrė Pirmininkė I. Šimonytė,
aplinkos ministras S. Gentvilas,
ekonomikos ir inovacijų ministrė A. Armonaitė,
energetikos ministras D. Kreivys,
finansų ministrė G. Skaistė, 
krašto apsaugos ministras A. Anušauskas,
kultūros ministras S. Kairys,
socialinės apsaugos ir darbo ministrė M. Navickienė,
švietimo, mokslo ir sporto ministras G. Jakštas, 
teisingumo ministrė E. Dobrowolska,
vidaus reikalų ministrė A. Bilotaitė,
žemės ūkio ministras K. Navickas.

Į Seimo nario S. Tumėno klausimą (dėl kompensacijos už prenumeratos pristatymą atokesniems rajonams) atsakė Ministrė Pirmininkė I. Šimonytė. 
Į Seimo nario A. Butkevičiaus klausimą (dėl „Rail Baltica“ projektų) atsakė Ministrė Pirmininkė I. Šimonytė (informavo, kad susisiekimo ministras M. Skuodis atsakys raštu). 
Į Seimo narės O. Leiputės klausimą (dėl pareigūnų psichologinės savijautos) atsakė vidaus reikalų ministrė A. Bilotaitė. 
Į Seimo nario A. Gedvilo klausimą (dėl lyčių) atsakė Ministrė Pirmininkė I. Šimonytė. 
Į Seimo nario A. Verygos klausimus (dėl Gyvenimo įgūdžių programos ir dėl lyčių) atsakė švietimo, mokslo ir sporto ministras G. Jakštas. 
Į Seimo nario A. Syso klausimą (dėl neįgaliųjų socialinės integracijos) atsakė socialinės apsaugos ir darbo ministrė M. Navickienė. 
Į Seimo nario A. Skardžiaus klausimą (dėl dujų pirkimo kainų ir saugyklų) atsakė energetikos ministras D. Kreivys. 
Į Seimo nario D. Kepenio klausimą (dėl Gyvenimo įgūdžių programos ir tėvų pasirinkimo teisės) atsakė švietimo, mokslo ir sporto ministras G. Jakštas. 
Į Seimo nario K. Vilkausko klausimą (dėl seniūnijų) atsakė finansų ministrė G. Skaistė. 
Kalbėjo Seimo narys R. Šarknickas. 
Į Seimo nario G. Kindurio klausimą (dėl sugadintų kelių statant Lietuvos valstybės sienos fizinį barjerą) atsakė vidaus reikalų ministrė A. Bilotaitė. 
Į Seimo nario A. Vinkaus klausimą (dėl melioracijos) atsakė žemės ūkio ministras K. Navickas. 
Į Seimo nario V. Ąžuolo klausimus (dėl žemės ūkio skyrių ir melioracijos srities finansavimo bei greitosios medicinos pagalbos) atsakė žemės ūkio ministras K. Navickas (į pirmą klausimą).
Į Seimo nario D. Gaižausko klausimą (dėl Lietuvos pozicijos dėl Ukrainos ir Lenkijos santykių) atsakė krašto apsaugos ministras A. Anušauskas. 


13.31 val.
Seimo narių pareiškimai 

Seimo narys V. Ąžuolas perskaitė pareiškimą. 


Posėdis baigtas
 (13.34 val.)



Seimo Pirmininkė		Viktorija Čmilytė-Nielsen


Seimo Pirmininko pirmasis pavaduotojas				Jurgis Razma 


Seimo Pirmininko pavaduotojas		Paulius Saudargas







Protokolą rašė
Dokumentų departamento
Stenogramų skyriaus
vyriausioji specialistė		Rima Staričenkaitė 

